ওড়িশা গণ পরিষদ
ওড়িশা গণ পরিষদ (ওড়িশা পপুলার অ্যাসোসিয়েশন ), ছিল ভারতের ওড়িশা রাজ্যের একটি ভারতীয় রাজনৈতিক দল, যা বিজু জনতা দলের একটি বিভক্ত দল। দলটি ২৯ অক্টোবর, ২০০০ সালে প্রতিষ্ঠিত হয়েছিল। ওজিপির সভাপতি ছিলেন বিজয় মহাপাত্র। ২০০০ সালের ফেব্রুয়ারিতে মহাপাত্রকে বিজেডি থেকে বহিষ্কার করা হয়েছিল। দিলীপ রায়কে রাজ্যসভায় নির্বাচিত করা নিয়ে বিজেডি নেতা নবীন পট্টনায়কের সঙ্গে মহাপাত্রের বিরোধ হয়েছিল। ২০০৪ সালের নির্বাচনে, ওজিপি ভারতীয় জাতীয় কংগ্রেসের সাথে জোটবদ্ধ হয়েছিল। ওজিপির ওডিশা রাজ্য বিধানসভায় চারজন প্রার্থী ছিল, যাদের মধ্যে দুজন নির্বাচিত হয়েছেন। ওজিপির ছাত্র শাখার নাম ছিল উড়িষ্যা ছাত্র পরিষদ। ২০০৭ সালে, ওজিপি জাতীয়তাবাদী কংগ্রেস পার্টির সাথে একীভূত হয়।